Sanitat Pública confirma que el total de persones contagiades per coronavirus a la Safor són 158 - Diari Serpis\nSanitat Pública confirma que el total de persones contagiades per coronavirus a la Safor són 158\n– Des de la Conselleria de Sanitat Publica s’han actualitzat 44 casos nous des dels últims dies\n– L’Hospital de Gandia hi ha una persona ingressada per Coronavirus\nLa Conselleria de Sanitat ha fet públic aquesta vesprada les dades de l’afectació del brot denominat Gandia, però que els contagiats són de diversos municipis de la Safor. Des de l’última actualització els casos nous registrats a l’àrea de Salut de Gandia són 44, el que fa que el total siga de 158 persones contagiades per coronavirus des del passat 4 de juliol quan es va notificar el brot de Gandia.\nLa majoria d’afectats continuen sent ciutadans de Gandia, encara que a la comarca s’observa una lleugera pujada de casos a causa de la gran quantitat de tests realitzats diàriament per Salut Pública i Atenció Primària.\nLa bona noticia d’aquesta situació es la baiza simptomatologia del casos infectats que no necessiten hospitalizació, i els que la necessiten rebren l’alta en porques dates, de fet sol queda una persona ingressada en rebre l’alta les altres dos persones.\nLa Consellera de Sanitat, Ana Barceló, es referia al focus de contagi a Gandia i la Safor. Recordava que ja s’han pres mesures per a atallar el brot de Covid 19, al mateix temps que assegurava que es podrien posar en marxa altres actuacions “en funció de com evolucione la pandèmia”.\nArticle anteriorSanitat confirma 114 nous positius per coronavirus en la Comunitat Valenciana\nArticle següentEl PP de Gandia publicita una sanció de Salut Pública per un menjador d’una Escoleta Municipal


Idescat. Convenis. Conveni 011/2019\nCONVENI ENTRE L'INSTITUT D'ESTADÍSTICA DE CATALUNYA I LA FACULTAT DE MATEMÀTIQUES I ESTADÍSTICA DE LA UNIVERSITAT POLITÈCNICA DE CATALUNYA PER A LA CELEBRACIÓ DEL DESÈ CONCURS PLANTER DE SONDEIGS I EXPERIMENTS\nD'una part, el senyor Francec Xavier Cuadras Morató, director de l'Institut d'Estadística de Catalunya (en endavant, Idescat), amb CIF Q-5850015-H, en nom i representació d'aquest organisme segons nomenament efectuat pel Decret 120/2019, de 28 de maig, i en virtut de les facultats que li atorga l'article 7 del Decret 24/2014, de 25 de febrer, d'organització i funcionament de l'Institut d'Estadística de Catalunya.\nI, de l'altra, el Prof. Francesc Torres Torres, rector de la Universitat Politècnica de Catalunya (UPC), nomenat pel Reial decret 1025/2017, de 7 de desembre, amb seu social al carrer Jordi Girona, 31, 08034 Barcelona, i amb NIF Q-0818003-F, en representació d'aquesta institució, en virtut de les competències que li atorguen l'article 20 de la Llei orgànica 6/2001, de 21 de desembre, d'universitats, i els articles 67 i 169 dels Estatuts de la Universitat Politècnica de Catalunya, aprovats per l'Acord GOV/43/2012, de 29 de maig.\nLes parts es reconeixen la capacitat legal suficient per obligar les seves entitats respectives i\nQue la Facultat de Matemàtiques i Estadística de la UPC va convocar l'any 2010, per primera vegada, el concurs Planter de Sondeigs i Experiments, amb la intenció que fos un concurs anual adreçat a estudiants d'ESO, batxillerat i cicles formatius, i que va comptar amb la col·laboració de l'Idescat.\nQue, des de l'any 2011, aquest concurs el convoquen conjuntament la Facultat de Matemàtiques i Estadística de la UPC, la Facultat d'Economia i Empresa de la UB i la Facultat de Ciències de la UAB, amb el suport des de l'any 2013 del Departament de Matemàtiques de la UAB, i amb el suport continuat de l'Idescat.\nQue amb la celebració d'aquest concurs, la Facultat de Matemàtiques i Estadística de la UPC i l'Idescat volen despertar en els estudiants la curiositat per l'estadística com a eina fonamental en la recerca, tant en ciències experimentals com en ciències socials.\nQue l'Idescat, en virtut de les seves funcions i dels programes anuals d'actuació estadística que té encomanats en matèria de promoció de l'estadística, té interès a col·laborar anualment en la celebració d'aquest concurs. Per tot això, les parts formalitzen aquest conveni, que es regeix per les següents\nEl present conveni regula la col·laboració institucional i econòmica entre l'Idescat i la Facultat de Matemàtiques i Estadística de la UPC en la celebració i difusió del desè concurs Planter de Sondeigs i Experiments (en endavant, el concurs), convocat per al 2019, amb el calendari d'accions següent:\nFase 1: difusió, que té lloc entre finals de gener i principis de febrer.\nFase 2: inscripcions i recepció dels treballs, que es desenvolupa entre els mesos de gener i principis de maig.\nFase 3: anàlisi dels treballs i presa de decisió del jurat, que té lloc al llarg de tot el mes de maig.\nFase 4: divulgació del resultat del concurs, que té lloc en un acte on són convidats tots els equips i tutors participants i en el qual es fan públics els treballs guanyadors i es lliuren els premis.\nPer dur a terme l'objecte del conveni, les parts estableixen les següents obligacions:\na) Obligacions de l'Idescat\nL'Idescat difondrà la celebració del concurs a través del seu web i d'altres canals de difusió dels quals pugui disposar a partir de la data de signatura d'aquest conveni. Aquesta difusió es farà a través de l'apartat "Notícies" del web de l'Idescat, a partir del moment que el comitè organitzador del concurs li faciliti la documentació susceptible de publicar-se o divulgar-se, i durant el període d'inscripció al concurs. La difusió a través del web de l'Idescat inclourà un enllaç al web del concurs.\nL'Idescat contribuirà econòmicament a l'organització del concurs a través d'una subvenció per l'import que estableix la clàusula quarta.\nL'Idescat formarà part del jurat mitjançant la designació d'un estadístic especialitzat.\nb) Obligacions de la Facultat de Matemàtiques i Estadística de la UPC\nLa Facultat de Matemàtiques i Estadística de la UPC s'encarregarà de l'organització i dels recursos humans i materials, així com de fer l'aportació econòmica per al desenvolupament òptim del concurs, que serà com a màxim de 1.000 euros. Per la seva banda, el Departament d'Estadística i Investigació Operativa de la UPC farà una aportació econòmica de 300 euros, de manera que l'aportació total de la UPC serà de 1.300 euros.\nEs concedirà un premi especial al millor treball (de qualsevol curs) entre aquells que utilitzin dades de l'estadística pública, ja sigui de les disponibles al web del mateix Idescat o en altres d'equivalents (INE, Eurostat, instituts d'estadística d'altres comunitats autònomes, etc.).\nEl suport de l'Idescat com a col·laborador es farà constar a tots els anuncis i a la documentació de promoció del concurs que es generi des de la signatura d'aquest conveni.\nEn el cas de pàgines web, tota la informació de l'activitat estarà allotjada a la pàgina web de la Facultat de Matemàtiques i Estadística de la UPC; en conseqüència, s'enviarà l'enllaç i també un bàner específic de l'activitat a tots els webs de les entitats organitzadores i col·laboradores.\nLa Facultat difondrà el lliurament dels premis i publicarà posteriorment al seu web els noms dels guanyadors i els treballs premiats.\nLa Facultat de Matemàtiques i Estadística de la UPC trametrà, en el termini de dos mesos des de la notificació de l'atorgament de la subvenció mitjançant conveni, la documentació justificativa de la subvenció atorgada mitjançant la signatura d'aquest conveni.\nLa forma de justificació serà la de compte justificatiu simplificat, regulat en els articles 2,11 i 9 de l'Ordre ECO/172/2015, de 3 de juny, sobre les formes de justificació de subvencions, i contindrà la següent documentació:\na) Una memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts.\nb) Una relació classificada de les despeses de l'activitat, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió i, si escau, la data de pagament.\nEn el cas que la subvenció s'atorgui d'acord amb un pressupost, s'ha de presentar una liquidació on s'indiquin i, si és el cas, es motivin les desviacions respecte al pressupost inicial.\nc) Una relació detallada dels altres ingressos o subvencions que hagin finançat l'activitat subvencionada amb indicació de l'import i de la procedència. Quan els justificants de les despeses s'imputin parcialment a altres subvencions, caldrà indicar la quantia exacta o percentatge imputat a cadascuna, amb identificació dels òrgans concedents.\nd) Si s'escau, carta de pagament de reintegrament en el supòsit de romanents no aplicats, així com dels interessos que se'n derivin.\nTercera. Imatge i logotips\nEn tots aquells casos en què, com a conseqüència i en aplicació dels acords establerts aquí, alguna de les entitats consideri necessari fer ús dels logotips de l'altra, li haurà de demanar autorització prèvia, en el cas de la UPC al Servei de Comunicació, i especificar l'aplicació corresponent (sigui gràfica o electrònica i sobre qualsevol suport) i el tipus d'ús sol·licitat.\nA l'autorització, que en tot cas s'haurà d'atorgar per escrit, s'especificarà l'ús o usos per als quals es reconeix, així com el període de vigència, que en cap cas podrà superar la vigència del present conveni.\nNo obstant això, quan l'ús dels logotips i altres marques identificadores hagi de tenir caràcter lucratiu per a l'entitat sol·licitant, s'haurà de formalitzar el corresponent contracte de llicència de marca.\nQuarta. Aportació econòmica\nL'Idescat contribuirà al finançament de l'organització d'aquest concurs amb una subvenció de 600 euros, que es lliurarà a la Facultat de Matemàtiques i Estadística de la UPC una vegada hagi estat justificada l'activitat objecte de la subvenció. Aquest import anirà a càrrec de la partida pressupostària D/449000401/5831/0000 i es destinarà a cobrir una part de les despeses vinculades al concurs.\nCinquena. Confidencialitat i Protecció de Dades Personals\nCada part accepta tractar confidencialment totes les dades, la documentació i la informació que subministri l'altra part durant la vigència d'aquest acord.\nL'acord de confidencialitat ha de continuar vigent fins i tot després de l'extinció d'aquest conveni, sigui quina sigui la causa.\nLes parts es comprometen a respectar i complir en tot moment la normativa vigent sobre Protecció de Dades Personals.\nSi es produís l'accés a dades de caràcter personal com a conseqüència de l'execució del present conveni, tan sols podran ser aplicats o utilitzats única i exclusivament per al compliment de les finalitats objecte del mateix, no podent ser cedits o lliurats a tercers sota cap títol, ni tan sols als mers efectes de conservació.\nEn tot cas, les parts hauran d'adoptar mesures d'índole tècnica i organitzatives necessàries, en especial les que reglamentàriament es determinen, en aplicació de la Llei Orgànica 3/2018, de 5 de desembre, de Protecció de Dades personals i Garantia de Drets Digitals, per garantir la seguretat de les dades de caràcter personal i evitar la seva alteració, pèrdua, tractament o accés no autoritat, haguda compte de l'estat de la naturalesa, la naturalesa de les dades subministrades i els riscos als qual són exposats, tant si provenen de l'acció humana o del medi físic natural.\nAquest conveni entrarà en vigor des de la data del document i finalitzarà el 31 de desembre de 2019. L'acord es pot prorrogar mitjançant el consentiment mutu de les parts per escrit abans que finalitzi la vigència.\nD'aquesta manera, l'Idescat i la Facultat de Matemàtiques i Estadística de la UPC manifesten la voluntat de donar continuïtat a aquesta col·laboració en properes edicions, d'acord amb les respectives disponibilitats pressupostàries.\nSetena. Extinció i resolució\nAquest conveni s'extingeix pel compliment de les actuacions que en constitueixen l'objecte o perquè s'ha incorregut en causa de resolució.\nb) El mutu acord de les parts manifestat per escrit.\nc) La manifestació de qualsevol de les dues parts de la voluntat de resoldre el conveni, amb un preavís escrit de tres mesos, sense que afecti les accions ja començades pendents d'acabar o es procedeixi a liquidar les obligacions contretes per cada una de les parts fins al moment de la resolució.\nd) L'incompliment de les obligacions i compromisos assumits per alguna de les parts. En aquest cas qualsevol de les parts podrà requerir a la part incomplidora que ho compleixi en un termini de trenta dies, transcorregut el qual, si persisteix l'incompliment, el conveni s'entendrà resolt.\nEn tot cas, la resolució del present conveni ha de preveure les addendes o convenis específics, les tasques i els compromisos que se'n derivin i estiguin vigents.\nDe conformitat amb la legislació vigent sobre transparència, accés a la informació pública i bon govern, les dues parts, en relació amb aquest conveni, faran pública la informació relativa a les parts signants, l'objecte, la vigència, les obligacions que assumeixen, incloent-hi les econòmiques, i qualsevol modificació que es porti a terme.\nNovena. Responsables del seguiment del conveni\nCada una de les institucions ha de designar un responsable del seguiment de l'aplicació del conveni.\nPer la UPC serà la senyora Lourdes Rodero de Lamo, professora del Departament d'Estadística i Investigació Operativa de la UPC i coordinadora del Planter.\nPer l'Idescat serà el responsable de l'Àrea d'Estàndards i Qualitat de la Sub-direcció General de Producció i Coordinació.\nAquests responsables tenen, sense perjudici d'altres tasques que els puguin ser encomanades, les següents:\na) Resoldre els problemes d'interpretació i aplicació que es puguin plantejar en l'execució d'aquest conveni.\nb) Fer el seguiment de l'execució del conveni.\nc) En cas de resolució del conveni, proposar la continuació o la manera i el termini de finalització de les actuacions en curs.\nd) Definir i organitzar les activitats objecte del conveni.\nDesena. Règim jurídic del conveni i resolució de controvèrsies\nAquest conveni, que té naturalesa administrativa subvencional, es regeix en el que l'afecta pel que estableix el capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; pels articles que en regulen la justificació continguts a l'Ordre ECO/172/2015, de 3 de juny, sobre formes de justificació de les subvencions, i per la normativa bàsica estatal continguda en la Llei 38/2003, de 17 de novembre, general de subvencions, i en el Reglament que la desplega, aprovat pel Reial decret 887/2006, de 21 de juliol.\nTambé es regeix per les normes que regulen el convenis establertes en els articles 47 a 53 de la Llei 40/2015, d'1 d'octubre, de règim jurídic del sector públic, i pels articles 108 a 112 de la Llei 26/2010, del 3 d'agost, de règim jurídic i de procediment de les administracions públiques de Catalunya.\nPer a la resolució de controvèrsies referents a l'execució i interpretació del conveni, les parts les resoldran de mutu acord o bé se sotmetran a la jurisdicció contenciosa administrativa.\nProf. Francesc Torres\nSr. Xavier Cuadras Morató


manel roqueta: de desembre 2018\nPresentació de la candidatura de Celrà\nEn la presentació de la meva candidatura a l’alcaldia de Celrà el passat dia 13 de setembre vaig recordar el lema que les candidatures del Partit dels Socialistes de Catalunya vam fer servir durant la campanya electoral a les eleccions municipals de l’any 1979. Aquest lema era “Entra amb nosaltres a l’Ajuntament”. Sortíem de quaranta anys de dictadura i era necessari, imprescindible, tornar la veu al poble. La manera de fer-ho, en aquelles eleccions, era que les forces polítiques que durant la Dictadura no ens podíem expressar amb llibertat entréssim als ajuntaments amb unes eleccions democràtiques.\nAmb el record d'aquell lema vaig dir que seria escaient en les properes eleccions municipals del mes de maig vinent fer servir a Celrà un lema que digués: “Torneu entrar amb nosaltres a l’Ajuntament”. Des de les eleccions del 1995 que al PSC no ens presentavem al poble amb les nostres sigles i, en aquesta convocatòria, hi som un grup de gent que tenim la il·lusió de construir una candidatura municipal. Som un partit que ha estat des del primer moment als ajuntaments democràtics del nostre país treballant pels pobles i ciutats catalans, tenim vocació de servei, de portar el nostre pensament de progrés a aquest primer esglaó de l’administració política que és el municipalisme. I ara ho volem tornar a fer al nostre poble.\nEls temps han canviat, ara no sortim d’una dictadura, ara vivim en una democràcia que està en tots el organismes internacionals, una democràcia reconeguda i acceptada com una de les que millor funcionen del nostre entorn. Venim d’un gran pacte, un acord que ens va portar d’una dictadura a una democràcia. Un pacte que van subscriure la major part de les forces polítiques, sindicals y socials en la Transició política que va començar el 1976 i que es va materialitzar en la Constitució del 1978. Hem viscut i vivim uns temps de llibertat com mai havíem tingut en aquest país. Però el nostre Ajuntament té una carència important que els socialistes volem solucionar el proper maig.\nVolem estar presents en el proper consistori que sortirà de les properes eleccions municipals. Amb humilitat, sent conscients del moment, de l’espai, dels sentiments en els que treballem, però amb la ferma convicció de que som necessaris a Celrà. En els anys de regidor a Santa Coloma de Farners vaig defensar sempre que els ajuntaments han d’ocupar-se de les competències que li són pròpies. Els temps que estem vivint han convertit els ajuntaments en petits parlaments en els que es tracten temes en què no són competents. Venim a treballar per les dones i els homes de Celrà, a tractar del porta a porta, del polígon, de la carretera de Palamós, de les escoles, de la cultura i de la gent, en definitiva.\nA més, també serem ferms defensors de la democràcia que va néixer el 1976. Si hem de debatre mocions sobre política general sempre estarem amb les lleis que el poble ha votat lliurament. La Constitució del 1978 la vam votar 2.700.000 catalanes i catalans. La defensarem, com defensarem l’Estatut, com defensarem l’esperit de la Transició del 76 que recuperava l’ideal de la República del 1931. Defensarem la democràcia, una Catalunya unida i que visqui en concòrdia, una Espanya federal integrada en el gran projecte de construir una Europa federal.\nCandidatura municipal PSC 2019 Manel Roqueta Casalprim\nPublicat per Manel Roqueta. a 11:35 Cap comentari:


Augmenta la població ocupada en el territori de L’Hospitalet i el Baix Llobregat\nSegons l’Informe sobre Conjuntura Econòmica del 2n Trimestre 2018 recentment publicat pel Fòrum Empresarial del Llobregat, la població ocupada augmenta a L’Hospitalet i el Baix Llobregat.\nTal com es mostra en les dades que apareixen a la imatge següent, la població ocupada ha augmentat un 5,18% al final del primer trimestre respecte als dotze mesos anteriors.\nL’augment en xifres absolutes és de 19.974 persones ocupades més, amb grans variacions municipals. Sant Feliu de Llobregat, amb 4.845 ocupats més, i L’Hospitalet, amb 4.571, lideren els majors increments. En valors relatius, lideren els increments Sant Feliu de Llobregat (+43’5%), Castellví de Rosanes (+27’7%) i Cervelló (+10,8%) amb taxes de dos dígits. A l’altra banda de la taula tenim Esparraguera (-187 persones ocupades) i Gavà (amb -117 ocupats). Percentualment, lidera la regressió Sant Climent de Llobregat amb -3,89% la població ocupada al municipi.\nLa variació municipal de l’ocupació en els darrers mesos s’ha vist influenciada per una destrucció en el mes d’octubre (-0,6%), recuperació al novembre, un creixement mínim al desembre (+0,1%) i un creixement sostenible en el decurs d’aquest primer trimestre de l’any (+1,16%).\nAquesta variació positiva municipal tenim que relativitzar-la per l’augment de Sant Feliu, que només en el mes de setembre passat va augmentar la seva població ocupada en més de 4.470 persones, alterant-nos totes les estadístiques. El motiu s’explica pe l’assignació dels comptes de cotització del Departament d’Ensenyament a la capital de cadascuna de les comarques, quan abans estaven totes comptabilitzades al Barcelonès.\nPoden consultar l'informe complet: INFORME SOBRE LA CONJUNTURA ECONÒMICA 2n TRIMESTRE 2018


La colla de Masquefa, a la gran festa de la Ciutat Gegantera de Cervera - Notícies de l'Ajuntament de la Vila de Masquefa\nLa Colla de Geganters i Grallers de Masquefa va ser el cap de setmana passat a la gran festa de la Ciutat Gegantera de Cervera, que aquest 2014 és la capital del món geganter, com va ser-ho la nostra vila ara fa dos anys. Els gegants masquefins, l’Isidre i la Magdalena, van participar, dissabte, en la mostra de balls protocol·laris i van dansar el Ball Nou, una composició reservada només a les colles de localitats que —com Masquefa— han tingut l’honor de ser Ciutat Gegantera.\nDesprés, la delegació masquefina també va gaudir del sopar geganter que es va celebrar a la capital segarrenca amb totes les colles convidades. La festa de la Ciutat Gegantera de Cervera va reunir més de 400 gegants d’arreu dels Països Catalans.\nAquesta va ser la tercera vegada que els gegants de Masquefa ballaven el Ball Nou. Les altres dues ocasions van tenir lloc per la Festa Major de Santa Magdalena de l’any passat. L’Isidre i la Magdalena el van dansar sols a l’Església durant l’ofici solemne de missa, i després el van tornar a ballar a la plaça de l’Estació, en acabar la cercavila, aleshores acompanyats dels gegants de Montblanc. Amb aquesta ballada de dissabte a Cervera, la Colla de Geganters i Grallers de Masquefa tanca el darrer compromís que tenia adquirit pel fet d’haver estat Ciutat Gegantera l’any 2012.\nPrecisament durant el 2012 la colla masquefina també va fer dansar el Ball Nou als gegants de Catalunya, en Treball i na Cultura. Ara aquest ball, aquesta música i coreografia, resten com un regal per a la colla, que veu així ampliat el seu patrimoni cultural i festiu.\nLa Colla de Geganters i Grallers de Masquefa ha fet darrerament noves incorporacions tant de geganters com de grallers i tabalers. L’agrupació continua creixent i recollint els fruits dels del treball i els esforços dels últims anys.\nLa colla també felicita els companys de Cervera per l’èxit de la festa de la Ciutat Gegantera del cap de setmana passat, i els dóna molts ànims per afrontar aquest any en que tenen el repte de ser la capital del fet geganter.


Pau Juvillà, cap de llista de la Crida per Lleida - 7accents\nLleida 15.03.2015 20.15 h\nLa Crida per Lleida ha presentat aquest matí els sis candidats que formaran la candidatura per a les eleccions municipals.(Foto: Crida per Lleida)\nEl biòleg Pau Juvillà ha estat escollit aquest diumenge com a cap de llista de la Crida per Lleida, formació impulsada per la Candidatura d’Unitat Popular (CUP). La formació assembleària ha presentat aquest matí als Camps Elisis els sis integrants que formaran la seva candidatura per a les eleccions municipals del 24 de maig.\nLa llista l’encapçala Pau Juvillà però el segueixen Francesc Gabarrell, que serà el número dos de la llista, seguit per aquest ordre de Teresa Ibars, Ruben Cobo, Noèlia Jiménez i Susana Ariño.\nEls candidats han deixat clar que han estat escollits a través d’un codi ètic i que, per tant, el seu mandat es limitarà a quatre anys i un sou del 2,5 del salari mínim interprofessional. “No volem millorar les coses, volem capgirar-ho tot”, avança la Crida, que anuncia que no es vol aixoplugar en cap vell model de política de contrastats i privats.\nL’objectiu de la formació no serà obtenir representació municipal, sinó canviar la forma de fer política. Així mateix, han deixat clar que la Crida no es basa en les persones que formen la llista, sinó en el projecte, amb el qual volen “transformar la forma de fer les coses”.


El Granada, un equip fort al seu estadi - FC Barcelona\nHomeFutbolPrimer EquipNotíciesEl Granada, un equip fort al seu estadi\nEl Granada, un equip fort al seu estadi\nEls andalusos no perden a Los Cármenes en partit de Lliga des de l’1 de novembre, i des de llavors han assolit una victòria i cinc empats\nBusquets lluita una pilota amb Ighalo durant el partit de la temporada 2012/13 a Los Cármenes / MIGUEL RUIZ - FCB\n[[DES_1]] El FC Barcelona visitarà aquest dissabte Los Cármenes per enfrontar-se al Granada (16 h, Canal + Liga, GolT) en el partit corresponent a la 25a jornada de Lliga. La visita no serà fàcil, ja que l’equip andalús no perd a casa a la Lliga des de l’1 de novembre passat. Des d’aleshores els homes d’Abel Resino han registrat una victòria i cinc empats, partits en què cap rival ha estat capaç de marcar més d’un gol. Almeria (0-0), València (1-1), Getafe (1-1), Reial Societat (1-1), Elx (1-0) i Athletic Club (0-0) en poden donar fe. A més, el conjunt andalús és l’equip que més empats ha assolit aquesta temporada a la Lliga, amb un total de 10.\nIgualtat en les visites culers\nLa dificultat no només ve provocada pel bon moment que viu el Granada com a local. També els resultats històrics serveixen d’alerta. El Granada va assolir l’ascens a la Primera Divisió fa tres temporades i des d’aleshores les visites culers a Los Cármenes no han estat gens fàcils. Dels tres partits disputats en territori andalús, el Barça ha obtingut dues victòries i una derrota i tots els resultats han estat ajustats. Les temporades 2011/12 i 2012/13 els blaugranes van guanyar per la mínima (0-1 i 1-2) i ara fa un any van caure amb un marcador ajustat (1-0).\nSi fem un repàs històric, els 20 enfrontaments que s’han realitzat entre blaugranes i granadins a Los Cármenes a la història de la Lliga també auguren un partit ajustat: 11 victòries, quatre empats i cinc derrotes per al Barça.\nAixí doncs, els precedents marquen el duel d’aquest dissabte com un matx igualat, res a veure amb els enfrontaments de tots dos equips quan juguen al Camp Nou, i els blaugranes hauran d’estar atents per batre un rival que no perd a casa des del mes de novembre.\nLa situació del Granada\nA mitjans del mes de gener Abel Resino va fer-se càrrec de l’equip en substitució de Joaquin Caparrós, i l’equip ha millorat pel que fa a resultats. A continuació repassem els últims deu enfrontaments del Granada.\nDépor 2-2 Granada\nAtlètic 2-0 Granada\nGranada 1-1 Reial Societat\nCòrdova 2-0 Granada\nQuan i on veure el Granada-Barça


La immoralitat d'un empresonament provisional | CatalunyaReligió.cat\nLa immoralitat d'un empresonament provisional\nPor Eduard Ibáñez. Jue, 16/11/2017\nEl gran jurista italià Francesco Carrara (1805-1888), professor de dret penal de notable influència, va publicar un article l’any 1872, titulat justament així: “la immoralitat de la presó provisional”. Carrara, gran opositor contra la pena de mort, afirmava que la pràctica d’empresonar una persona abans que hagi estat condemnada en base a un judici era una greu injustícia. Certament, considerava que es donaven algunes circumstàncies excepcionals que podien fer que aquesta mesura fos necessària. Però fora d’aquests casos, qualificava l’empresonament provisional d’intolerable i una autèntica tirania.\nEn realitat, són molts els pensadors i juristes que al llarg de la història han constatat els enormes perills i terribles abusos comesos mitjançant l’empresonament provisional. Ja l’any 1651, el cèlebre Thomas Hobbes, a l'obra "Leviatán" (1651), afirmà que la presó provisional no és una pena, sinó "un acte hostil" contra el ciutadà. O bé, en una línia similar, també Voltaire (1694-1778) afirmà que "la forma com s'arresta cautelarment a un home en molts estats s'assembla massa a un assalt de bandolers". A Espanya, l’escriptora gallega Concepción Arenal (1820-1893), gran defensora de la dignitat de les persones empresonades, deia: “Si se escribiese la historia de las víctimas de la prisión preventiva se leería en ella una de las más temibles acusaciones contra la sociedad”. Per citar-ne només uns pocs.\nLa principal crítica que ha de suportar la pràctica de l’empresonament provisional és la seva incompatibilitat amb la presumpció d’innocència, garantia elemental de drets humans, que empara tot ciutadà davant de qualsevol acusació fins que no es provi la seva culpabilitat en un judici just. Permetre l’empresonament de persones no jutjades ni condemnades equival acceptar que es castigui injustament i causi un gran mal a innocents. Alhora, suposa obrir enormes espais per a l’arbitrarietat judicial.\nUn dels abusos més terribles de l’empresonament provisional és el seu ús amb finalitats polítiques: l’empresonament immediat i sense judici d’enemics o opositors polítics és una temptació permanent dels estats autoritaris i d’aquells on la democràcia no és prou madura. És un recurs fàcil per desacreditar i neutralitzar immediatament els adversaris, sense els costos polítics, les dificultats processals i l’inevitable lentitud d’un judici, de resultat sempre incert. A la Itàlia feixista, l’Espanya franquista, l’Alemanya nazi o a la Unió Soviètica, la detenció sense judici i sense proves es va utilitzar de forma massiva tant contra la delinqüència comuna com contra la dissidència política. Pràctiques similars es donaren en ells diversos règims comunistes, com també en les dictadures d'Amèrica Llatina a la segona meitat del segle XX o en molts estats àrabs o africans. I són encara avui una trista realitat en nombrosos països amb règims autoritaris, sovint acompanyada d’una aparença de legalitat.\nPer aquests motius, els estats democràtics, tot i mantenir la possibilitat (discutida i discutible) d’empresonar provisionalment abans d’un judici, han anat incorporant a les seves legislacions garanties i limitacions cada cop més estrictes. Es tendeix a una aplicació molt excepcional, amb la mínima durada, només quan hi ha proves evidents de delictes violents o molt greus i quan és absolutament imprescindible (sense cap altra alternativa) per evitar la impunitat.\nEmpresonar un govern democràtic\nCrec que avui resulta oportú recordar tot això, davant l’inèdit empresonament provisional del vicepresident i set membres del Govern de la Generalitat de Catalunya i l’ordre de detenció de la resta, així com la imposició de greus mesures cautelars (presó eludible amb fiança) a la majoria dels membres de la Mesa del Parlament. Sigui quina sigui l’opinió que hom tingui dels fets polítics dels últims mesos, resulta inevitable preguntar-se si no es tracta d’un acte “hostil” o “tirànic”, amb la finalitat de combatre adversaris polítics i, per tant, una “immoralitat”.\nQualificar com a delictes de rebel·lió, sedició i malversació de cabals públics, unes actuacions governatives i parlamentàries (aprovar lleis i resolucions, organitzar un referèndum...) aprovades o promogudes per les decisions de la majoria absoluta d’un Parlament democràtic (d’acord amb els programes electorals presentats a eleccions) simplement és una aberració jurídica. I si l’acusació és aberrant, més ho és encara empresonar sense judici sobre aquesta base.\nEl fet que unes actuacions polítiques i parlamentàries siguin il·legals o inconstitucionals (extrem com a mínim discutible si aquestes actuacions són recolzades per un Parlament democràtic i per la majoria social de la població d’una nacionalitat històrica) no les converteix en delicte penal. Existeix una via adequada i suficient per combatre aquestes actuacions: la seva anul·lació per part dels tribunals ordinaris o el Tribunal Constitucional.\nÉs necessari recordar que una de les garanties fonamentals del dret penal d’un veritable Estat democràtic és el denominat principi de legalitat (nulla poena sine lege), en base al qual només es poden considerar delictius i castigar aquells fets expressament definits per les lleis penals vigents en el moment de la seva comissió. Aquesta és una garantia bàsica de llibertat per al ciutadà, que pot saber així què és delicte i què no. Per això, no és admissible que els tribunals interpretin les paraules de la llei penal de manera extensiva, analògica o creativa, amb la intenció d’incloure en elles a caprici allò que es desitja castigar.\nAixò és el que succeeix quan, sobre la base d’un relat dels fets completament esbiaixat i artificiós, es pretén considerar el comportament del Govern i la Mesa del Parlament com una “aixecament violent” o “aixecament tumultuari” (necessaris, segons el Codi Penal, per cometre rebel·lió o sedició). Per fer-ho, ha calgut recórrer una argumentació imaginativa i forçada. Hi va haver “aixecament violent” i “tumultuari”, es diu, pel fet que aquelles actuacions van rebre el suport de grans manifestacions ciutadanes, amb actes de resistència passiva en front d’intervencions policials, la qual cosa seria una “exhibició de força” equivalent a la violència.\nAra bé, les paraules diuen el que diuen. “Violència” és causar o intentar causar lesions o danys materials a altres persones o, en tot cas, amenaçar directament de fer-ho. I “aixecament tumultuari” no és simplement una concentració de moltes persones que es manifesten de forma massiva (ja que això, no solament no és il·lícit, sinó un dret fonamental en democràcia). Es tracta més aviat d’un grup de persones que actuen amb intenció de cometre violència, amenaça, coacció, intimidació o assetjament... Afirmar que el govern o la mesa del Parlament van realitzar o promoure accions violentes o d’amenaça o d’aixecament tumultuari senzillament no és veritat. La mateixa manca de fonament té l’acusació que pretén emparar l’empresonament provisional dels líders de l’ANC i Òmnium, Jordi Sánchez i Jordi Cuixat, privats de llibertat des de fa ja un mes.\nEn realitat, qualsevol persona honesta que hagi seguit de prop els fets haurà de reconèixer que les múltiples i immenses mobilitzacions del moviment independentista català, més enllà de quin sigui el seu grau de legitimitat, encert o error, han estat de naturalesa exemplarment pacífica. Poden agradar o no, però el seu missatge és polític, mai una amenaça de violència. Això no ho canvia el fet que en algun lloc, algunes persones concretes hagin actuat pel seu compte i risc de forma agressiva, coactiva o irrespectuosa. El moviment independentista ha estat i és un moviment essencialment pacífic, en el seu esperit, en les seves conviccions, en les seves consignes, en la seva estratègia i en els seus fets.\nUna visió lúcida i realista difícilment pot deixar de veure el que és evident. Els tribunals responsables d’aquests empresonaments, davant d’una situació excepcional, s’han vist empesos (per la fiscalia, pels cossos policials estatals, pel context i potser també per conviccions) a actuar amb una finalitat eminentment política, que els ha portat a forçar la interpretació de les lleis processals i penals. Aquesta finalitat política és òbvia: neutralitzar i reprimir de forma immediata i taxativa els líders polítics i socials que posaven en perill quelcom considerat essencial, la unitat d’Espanya. És a dir, aturar uns esdeveniments que podien conduir a la major part de la població a Catalunya a la lliure decisió d’obeir a una nova autoritat política alternativa a l’Estat espanyol. I aquesta finalitat és també, òbviament, la que, en últim terme, explica les denúncies, querelles o detencions contra tantes altres persones en les darreres setmanes.\nPerò la unitat d’Espanya no és un objectiu que sigui legítim defensar amb la coacció legal ni penal, ni amb la intimidació general, i encara menys forçant la interpretació de la llei o vulnerant les garanties processals. La unitat política d’un Estat és un fet instrumental, no és un fi en ell mateix, ni un bé absolut o immutable, sinó un fet relatiu a la voluntat dels ciutadans i els pobles que la integren. Per tant, no es pot imposar ni per la llei ni per la força, sinó únicament per la via del diàleg, el debat racional, els arguments i la política.\nLes conseqüències d’aquest ús il·legítim del dret penal, a més del sofriment que causa als directament afectats, tenen inevitablement un cost social molt elevat: poden justificar futures vulneracions de les garanties legals, generen el descrèdit de les tribunals i les institucions, provoquen un enorme dolor i ressentiment a Catalunya i afegeixen nous i greus obstacles per trobar una solució negociada, única sortida possible d’aquest complex conflicte polític.


Tractament trastorns de la conducta i de les emocions a Vic\nInici / Serveis de psicologia / Trastorns de conducta i/o emocionals\nTrastorns d’ansietat i de l’estat d’ànim\nFòbies especifiques i pors\nTrastorn obsessiu – compulsiu\nRepercussions de crisis familiars i divorcis\nConseqüències i support davant malalties i trastorns del nen\nProblemes de relació familiar\nTrastorns de conducta (impulsivitat, desobediència, negativisme, rebequeries, gelos...)\nQuè és i com es tracta el trastorn negativista desafiant\nLa freqüència, magnitud i perseverança en el temps de les conductes és el que ens determina el tipus de treball a realitzar.\nLes conductes agressives, d’oposició, desobedients o desafiants es troben sovint en la població infantil i juvenil com a part d’un desenvolupament evolutiu “normal”. Es fa difícil establir els límits en els quals hem de consultar o no a un professional, però les pistes ens les poden donar la freqüència, la magnitud i la perseverança en el temps de la conducta en funció de l’edat del nen.\nDes d’Aula Psigma treballem aquest tipus de trastorns a nivell familiar i individual. Es dediquen unes sessions a informar i assessorar els pares en tècniques de modificació de conducta: reforç positiu, retirada de l’atenció, economia de fitxes, cost de resposta, temps fora... i revisem conjuntament de manera periòdica les accions que s’inicien a casa. A nivell individual, si s’escau, s’intervé amb el nen/a o l’adolescent ajudant-lo a entrenar les seves habilitats socials, emocionals i comunicatives, l'entrenament en autoinstruccions, tècniques de relaxació, d’autocontrol...\nTrastorns d’ansietat i de l’estat d’ànim (depressió, tristesa, angoixa, tics…)\nLa major part de les vegades els trastorns d’ansietat i de l’estat d’ànim es manifesten en nens i joves de formes molt diferents de com ho fan en els adults.\nEls trastorns d’ansietat i de l’estat d’ànim es presenten en nens i adolescents de diferents maneres, i moltes vegades, de diferent forma de com ho fan en els adults. La simptomatologia és variable, podem trobar manifestacions com: preocupacions constants, pors intenses, inquietud, irritabilitat, tristesa, sentiments de soledat, pèrdua o augment de la gana...\nNo existeix un únic tractament per aquest tipus de trastorns, si bé l’abordatge cognitiu-conductual és el que ha mostrat uns resultats més satisfactoris, per la qual cosa els psicòlegs de Psigma elaborem un pla personalitzat de treball dins d’aquest marc que inclou tècniques com la relaxació, l’exposició als estímuls temuts, la reestructuració cognitiva, l’entrenament en habilitats socials…\nEl paper de la família és molt important a l’hora d’ajudar els nens/es i joves a relacionar-se amb els altres en situacions concretes de la seva vida quotidiana.\nMolts nens, degut a característiques pròpies de caràcter i/o temperament i l’entorn, mostren dificultats de relació amb els iguals. És important treballar amb ells oferint-los estratègies i instruments per a millorar aquesta dificultat.\nAquesta tasca es pot dur a terme mitjançant l’entrenament en habilitats socials i autocontrol, tant a nivell conductual com aprenent a controlar l’ansietat (en el cas de nens tímids). Millorar aquest tipus de dificultat pot fer que millori la seva autoestima i també la seva qualitat de vida. Al mateix temps es treballa amb els pares per acompanyar-los en el seu paper a l’hora d’ajudar els seus fills a relacionar-se en situacions de la seva vida quotidiana. Així, des de Psigma, elaborarem un pla terapèutic individualitzat per a cada nen i la seva família per tal d’ajudar-los, amb les tècniques més adequades, a solucionar els problemes específics.\nFòbies específiques i pors (a la foscor, a l’escola, a la separació...)\nS’avalua de manera molt acurada cada cas per tal de trovar les tècniques més adients que ajudin el nen/a a superar les seves pors i/o les seves repercussions en la vida diària.\nLes fòbies es caracteritzen per una por intensa i persistent davant certs estímuls, situacions i/o objectes, que resulta excessiva i irracional. Aquesta por apareix com a conseqüència de la presència i/o l’anticipació d’objectes i situacions específics i desencadena una resposta d’ansietat, que resulta desagradable per la persona. Així, les situacions temudes són evitades o viscudes amb un malestar intens, interferint en la vida de la persona i en les seves activitats acadèmiques i/o socials.\nHi ha diverses maneres de tractar les fòbies i les pors, i la que utilitzem des de Psigma (tenint sempre en compte cada cas individual) és la dessensibilització sistemàtica que consisteix en aconseguir que la persona pugui fer una aproximació pas a pas a situacions i objectes que li produeixen ansietat. Així elaborem una jerarquia d’estímuls estressants, i a través de l’exposició en imaginació o en viu i de la relaxació, s’ajuda la persona a enfrontar-se a escenes temudes inhibint les respostes d’ansietat.\nL’objectiu de les diferents tècniques és proporcionar eines que ajudin els nens/es, joves i a les seves famílies a entendre, manegar, reduir i/o eliminar els símptomes del trastorn.\nEl trastorn obsessiu-compulsiu es caracteritza per la presencia d’obsessions (pensaments, impulsos o imatges recurrents i persistents que s’experimenten com a intrusos i inapropiats i que causen ansietat o malestar) i compulsions (comportaments o actes mentals de caràcter repetitiu que la persona es veu obligada a fer en resposta a una obsessió amb la finalitat de neutralitzar o prevenir algun esdeveniment o situació negativa).\nA Psigma utilitzem la terapia cognitivo-conductual per tal de tractar els infants i adolescents amb TOC. Consisteix en l’aplicació d’una sèrie de tècniques que inclouen l’exposició i prevenció de respostes, la reestructuració cognitiva, i l’entrenament en relaxació entre altres. L’objectiu és proporcionar una sèrie d’eines tant als infants/adolescents com a les seves famílies per tal d’ajudar-los a entendre, manegar, reduir i/o eliminar els símptomes del TOC.\nDavant la múltiple variabilitat de manifesacions conductuals i emocionals que pot produir la separació dels progenitors en els seus fills, els psicòlegs infanto-juvenils d’Aula Psigma treballem per contrarestar els efectes negatius d’aquestes crisis.\nFreqüentment ens trobem amb famílies que passen per èpoques de crisis, algunes d’elles arribant a la separació dels progenitors. Els nens, davant moments difícils, poden presentar problemes de conducta, de rendiment escolar, petites regressions (comportar-se com si fos més petit del que realment és)...\nA Psigma, psicòlegs infanto-juvenils, treballem conjuntament amb pares i fills per tal de contrarestar els efectes negatius a nivell emocional i conductual d’aquestes crisis amb l’objectiu de disminuir l’ansietat del nen i de la família en general. Ajudem els pares a trobar les paraules més adients per tal de fer front a aquest esdeveniments de la forma més natural i adequada possible, a l’hora que intervenim amb els infants i adolescents per tal de que puguin trobar suport i un espai on expressar-se.\nConseqüències i suport davant malalties i trastorns del nen/a\nLes hospitalitzacions de llarga estada poden tenir repercussió en l’aprenentatge, la relació amb els iguals, l’ansietat de separació dels progenitors… El nostre objectiu és ajudar el nen/a i la família a superar els hàndicaps de la tornada a la vida diària.\nMoltes nens i adolescents que han estat hospitalitzats durant llargs períodes de temps presenten problemes en els aprenentatges, la relació amb els iguals i/o d’angoixa. Al mateix temps, creen un vincle molt fort amb els pares o cuidadors principals i poden arribar a presentar ansietat davant la separació d’aquestes persones.\nDes de Psigma, l’objectiu que perseguim, és donar suport al nen i a la família per donar-los eines i estratègies que els permetin superar els handicaps als que s’han d’afrontar en la seva tornada a la vida diària. Així, depenen del cas, treballem l’autoestima, les habilitats socials, els problemes relacionats amb l’aprenentatge, les pors, angoixes... que poden anar sorgint durant el procés de reincorporació a les rutines diàries, així com també treballem sobre les repercussions psicològiques i emocionals derivades de les diferents malalties i dels nous hàbits que hagi d’adquirir el nen.\nIdentificar els factors que influeixen en la mala relació familiar ens permet donar eines i estratègies a les famílies perquè puguin afrontar amb èxit diferents situacions.\nA vegades, la relació entre pares i fills es troba alterada per diferents motius: temperament, estil educatiu dels pares, malalties, trastorns, problemes laborals, estrès... i causa un malestar molt gran en tots els membres de la família.\nA Psigma, creiem que és molt important identificar, en cada cas, quins poden ser els factors que influencien en la mala relació familiar i treballem per donar eines i estratègies a la família per tal de que pugui fer front a les diverses situacions.\nEnuresis i encopresis\nFer-se pipí o caca a sobre de manera voluntària o no pot incidir de manera molt negativa en la vida del nen/a i la seva família. La millor estratègia passa per un bon examen físic i psicòlogic dels nens.\nL’enuresis i l’encopresis són trastorns de l’eliminació. Es defineix com “fer-se pipí o caca a sobre” tant de manera voluntària com involuntària. Així el nen, amb un nivell de desenvolupament que implica la capacitat per tenir control sobre els seus esfínters, realitza emissions d’orina o femta en llocs inadequats.\nA Psigma, demanem primer de tot una avaluació física completa per tal de descartar que hi hagi algun problema orgànic que pugui impedir al nen de controlar els seus esfínters. Després realitzarem una avaluació acurada de la problemàtica de l’infant i la seva família i prendrem conjuntament amb ells les mesures més adequades.\nMitjançant el reconeixement i la identificació de les reaccions físiques i els pensaments associats a la separació, ajudem els nens/es i les seves famílies a afrontar l’ansietat que genera separar-se de les figures de vinculació.\nEl trastorn d’ansietat de separació fa referència als nens que senten una por extrema a haver-se de separar de les seves principals figures de vinculació (pares, avis...), encara que sigui d’una manera molt puntual, com per exemple quan els pares han d’anar a treballar, ells han d’anar a l’escola, o els pares planegen una sortida nocturna.\nA Psigma utilitzem la metodologia cognitiu – conductual per treballar aquesta problemàtica. Així, ajudem el nen/a a desenvolupar habilitats per reconèixer sentiments ansiosos relatius a la separació i a identificar les reaccions físiques que li ocasionen així com també habilitats per treballar els pensaments que tot això li genera. S’utilitzen tècniques de reforçament positiu, de relaxació, habilitats socials i emocionals per tal que el nen pugui mica en mica, fer front, a les diverses situacions temudes.


El Punt Avui - ▷ El temps a Palamós\n75 5 65 85 15 20\n700 0 800 800 500 1000\n11 13 12 12 11 11\n5 5 4 5 4 5\n10 km/h 10 km/h 0 km/h 10 km/h 10 km/h 0 km/h\nFred intens i enfarinades al Pirineu\nCel serè o poc ennuvolat, tret de l’extrem nord-est, on es formaran intervals de núvols. A partir del migdia arribaran bandes de núvols pel quadrant nord-oest que es desplaçaran a la resta del país i deixaran el cel entre mig i molt ennuvolat, puntualment cobert, sobretot al quadrant nord-occidental. És probable alguna nevada feble de matinada al vessant nord del Pirineu. Durant la tarda també se n’espera alguna al Pirineu i Prepirineu occidental i és probable en altres punts de la meitat oest. La cota de neu voltarà els 700 metres. Temperatures lleugerament més baixes, tant la mínima com la màxima. Fred hivernal.\nDemà: El cel estarà entre mig i molt ennuvolat, si bé a partir de mig matí minvarà progressivament la nuvolositat d’oest a est i quedarà entre poc i mig ennuvolat a partir del migdia, tot i que romandrà molt ennuvolat al vessant nord del Pirineu. Fins a mig matí s’espera precipitació feble al Pirineu i no se’n descarta en altres punts del terç oest. A partir d’aleshores quedarà concentrada al vessant nord del Pirineu. Temperatures sense canvis importants.


La Diputació de Girona col·labora amb la Fundació Pau Casals per oferir una iniciativa de promoció cultural i de suport educatiu als municipis de la demarcació de Girona, adreçada a la població escolar en general, i especialment de primària a ESO; i garantir, d'aquesta manera, que els joves catalans coneguin la figura i el llegat universal de Pau Casals.\nEn aquest sentit, amb aquest acord entre les dues institucions, s'ofereix l'accés gratuït per a tots els centres escolars dels municipis de les comarques gironines, tant en visita ordinària lliure, com organitzada, durant el curs escolar 2017/2018.\nTotes les activitats es fan al Museu Pau Casals, a la Vil·la Casals (Sant Salvador, el Vendrell) i es troben detallades al web de la Fundació Pau Casals, d'acord amb el nivell educatiu.\nParal·lelament, els centres escolars tenen a la seva disponibilitat l'espai Paucasalseduca.org (dins el mateix web de la Fundació) on podran accedir als recursos educatius per treballar prèviament a la visita o posteriorment. Cal destacar la secció «Pau Casals Experimenta», en què els centres educatius trobaran un recull d'activitats per fer a l'aula amb nens i nenes d'educació infantil i primària.\nLa finalitat d'aquestes activitats és oferir als mestres materials que els serveixin per treballar amb l'alumnat qui va ser Pau Casals en totes les seves vessants: home, músic i persona compromesa amb els seus propis valors i amb el seu temps.\n2. Pau Casals, l'home i la natura\nCada activitat té assignada un valor al qual fa referència i una denominació segons el tipus d'activitat que és.\nActivitats dirigides als centres escolars d'educació primària, secundària obligatòria i batxillerat de tota la província de Girona.\nLes persones interessades amb els tallers poden accedir al web de la Diputació de Girona: www.ddgi.cat/recursospedagogics – «Programes Educatius i Divulgatius» – bàner de la Fundació Pau Casals per tal d’informar-se de les activitats i escollir la que més els interessi. Per reservar les activitats només cal posar-se en contacte amb el Museu Pau Casals.\nLa sol·licitud del servei es farà d'acord amb el període vigent de cada curs escolar\nPresentació: Pau Casals experimenta PDF\nGlossari d'activitats. Casalseduca PDF


L’altra cara de la llibreria “La Central” de Barcelona – CGTCatalunya\nInici > General > Comunicats > L’altra cara de la llibreria “La Central” de Barcelona\nL’altra cara de la llibreria “La Central” de Barcelona\nMarx deia: “els treballadors tenen més necessitat de respecte que de pa”. El gerent de la llibreria La Central, a pesar de tenir els escrits de Marx i altres pensadors de l'emancipació obrera ben a mà, només sembla interessat en el benefici econòmic que li reporta la seva venda oblidant la responsabilitat social de tota empresa, incomplint la normativa laboral i utilitzant els acomiadaments per a provocar la por i imposar la submissió.\nI afirmem això perquè en la llibreria La Central no existeix el respecte cap als treballadors. Entenem per respecte el poder exercir lliurement el dret fonamental a disposar de representació sindical, sense que aquells que reclamin aquest dret o que prenguin disposicions per a portar-lo a terme, siguin automàticament acomiadats. A La Central això ja ha passat massa vegades. L'última a l'abril, quan el promotor de les eleccions sindicals del magatzem, afiliat a la CGT, va ser acomiadat l'endemà passat que se li comuniqués a l'empresa la convocatòria d'eleccions.\nEntenem per respecte el qual la llei laboral vigent sigui aplicada: que els treballadors puguin realitzar el seu descans reglamentari sense coaccions ni amenaces, que les hores treballades que sobrepassin les estipulades pel conveni siguin retribuïdes, que les pujades de l'IPC anuals no es facin, al·legant que “hi ha crisi”, en Tiquets Restaurant ja que els treballadors de la llibreria La Central tenen necessitats més urgents que la de sortir a sopar fora, com serien pagar hipoteques o lloguers.\nAixò sí, la crisi sembla que no afecta en absolut a l'hora d'ampliar el negoci o pagar costoses inscripcions a concursos de disseny pels quals l'empresa espera ser premiada. Entenem per respecte el que les regulacions en matèria de salut laboral siguin fidelment observades: en el magatzem en el qual es treballa, entre altres irregularitats, existeix perill d'esfondrament del sostre, no hi ha sortida d'emergència i a l'hivern la temperatura és inferior a la del carrer. Entenem per respecte, en definitiva, el que qualsevol persona entén per respecte: que no es cridi ni amenaci en el lloc de treball, que davant el menor qüestionament de les condicions no se'ls digui “si no t'agrada, t'en vas”, que no s'imposin mesures laborals absurdes desoint les opinions de qui les sofreixen.\nMentre que cara al públic tot en la llibreria es mostra impecable, els treballadors estan farts d'haver de suportar l'altra cara de La Central, la cara bruta i despòtica, la cara que ens retrotrau a una època on la vulneració de drets fonamentals estava a l'ordre del dia.\nNO a l'incompliment de la legislació laboral vigent!\nNO a l'assetjament i a la repressió sindical!\nReadmissió del company acomiadat!\nCap agressió als drets dels treballadors sense resposta!\nSindicat de la Informació i Arts Gràfiques CGT Barcelona


Biblioteca | Serveis exclusius pels estudiants de Bau | Bau, Centre Universitari de Disseny de Barcelona\nLa Biblioteca de Bau, Centre Universitari de Disseny és un dels serveis més importants de recolzament a la docència, la recerca i la investigació, així com també a futurs professionals de l’àmbit del disseny. És un servei OBERT a tota la comunitat Bau, així com també a investigadors i especialistes del sector.\nLa seva missió és gestionar els recursos d’informació, facilitar el seu accés i portar a terme la seva difusió, així com col·laborar en els processos de creació del coneixement i d’aquesta manera contribuir als objectius de la institució. Des de la seva fundació s’ha volgut crear una biblioteca oberta, que fomenti l’autoaprenentatge i la creació.\nLa Biblioteca, que en un futur proper estarà vinculada al Catàleg Col·lectiu de les Universitats Catalanes (CCUC), disposa d’un fons documental de gairebé 5000 documents especialitzats en els àmbits del disseny gràfic, interiorisme, arquitectura, moda, art, fotografia, etc... i es complementa amb una trentena de subscripcions a revistes especialitzades nacionals i internacionals. Podràs consultar aquesta informació i d’altres al nostre catàleg així com totes les novetats que anem rebent.\nEstem treballant en la selecció de recursos electrònics i eines gratuïtes relacionades amb el món del disseny per tal de fomentar l’autoaprenentatge i la recerca de la comunitat de Bau.\nLa Biblioteca de Bau compta amb un servei d'assessorament bibliogràfic per a obtenir orientació i informació sobre els nostres recursos bibliogràfics en àmbits projectuals i de recerca a les diferents línies d’estudi que s’imparteixen a Bau, Centre Universitari de Disseny.\nLa Biblioteca de Bau, Centre Universitari de Disseny és responsable de la compra, subscripció i contractació de tots el recursos d’informació sol·licitats per la comunitat universitària de Bau.\nTots els membres de Bau poden sol·licitar i suggerir la compra de fons bibliogràfic de forma presencial. La decisió de la compra d’allò sol·licitat dependrà de la Política d’Adquisicions de la biblioteca, així com la disponibilitat del pressupost.\nAquest servei permet als usuaris utilitzar el fons documental fora del recinte de la Biblioteca. El préstec de documents és personal i per utilitzar-lo l’usuari ha d’identificar-se amb el carnet universitari o en el seu defecte, amb un duplicat de la matrícula.\nEl préstec té un número màxim de 2 ítems per categoria i té una durada d’una setmana, renovable fins a tres vegades.\nGràcies a aquest servei es podrà reservar exemplars que estiguin prestats a d’altres usuaris. Les reserves poden realitzar-se al taulell d’informació.\nEs podran renovar els exemplars en préstec fins a un màxim de tres vegades i sempre que no hagi estat sol·licitat en reserva per un altre usuari.\nFotocopiadora en règim d’autoservei\nImpressora per la utilització dels usuaris\nEscàner per utilització dels usuaris


Maderno Roma Itàlia - Ofertes d'hotels amb els MILLORS DESCOMPTES EN LÍNIA\nPer als viatgers què vulguin captar les imatges i els sons de Roma, Maderno és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Maderno, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com habitació familiar, ascensor.\nGaudiu de les comoditats d'alta gama com ara aire condicionat, aparell de televisió, TV satèl•lit/cable, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Maderno no troba competidors en cap categoria.


Investigadors alemanys fan camí cap a la vacuna contra el càncer\nLes primeres proves han estat un èxit\nper Redacció dijous, 2 de juny 2016 - 23:04h\nEls investigadors treballen per crear una vacuna per a cada tipus de càncer. Foto: Cedida\nBones notícies en la lluita contra el càncer. Investigadors de la Universitat de Maguncia, a Alemanya, semblen haver iniciat el camí cap a una vacuna universal per tal de lluitar contra aquesta malaltia que, actualment, té una alta taxa de mortalitat. Segons 'Telecinco', la vacuna hauria estat assajada amb èxit en ratolins i tres pacients afectats per melanoma.\nTot i així, la vacuna actua, segons la informació, d'una manera molt menys agressiva que els tractaments actuals. Així, el mètode utilitzat és el de la immunoteràpia, oferint a les cèl·lules del nostre organisme la informació necessària per a combatre la malaltia i destruir les cèl·lules malignes.\nAra, l'objectiu dels investigadors és el de poder crear varietats de la vacuna per a cadascuna de les tipologies de càncer existent i, així, poder combatre'ls. Un repte per als investigadors alemanys que ja preparen nous assajos amb afectats per càncer de mama, càncer de coll, entre altres.\nLes ofertes d'ocupació d'aquest estiu seran superiors a les de 2015\nL'aparatosa caiguda de Yola Berrocal a 'Supervivientes'


Estarà situat entre la carretera de l’Obac i el carrer Mossèn Guillem Adellach, en dues parcel·les en mans del comú i de propietaris privats\n3 min. Escaldes-Engordany 25/06/2018 21:12\n651x366 Consell de comú d'Escaldes-Engordany. / T. N. (ANA) Consell de comú d'Escaldes-Engordany. / T. N. (ANA)\nMarin també ha recordat que els els aparcaments del Clot d'Emprivat són de propietat privada i "en els pròxims anys el comú els perdrà i ens quedarem orfes d'aparcaments". La setmana que ve un dels aparcaments de la zona deixarà d'estar en mans del consistori.\nEsbroncada entre Vendrell i Marín per la construcció d'un habitatge


5 idees per millorar la teva vida a la tornada de les vacances - Guial Coaching\n5 September, 2018 9 September, 2018 Guial Coaching 1053 Views Objectius, Organització personal, Qualitat de Vida, Regreso de Vacaciones, Tornada de vacances\nVull començar aquesta nova etapa al meu blog amb les 5 idees que et proposo perquè la teva vida en aquest “curs” sigui millor, ho farem, a més, aprofitant les teves sensacions d’aquests primers dies després de la tornada de vacances. Si encara no has tornat de vacances, no importa, et servirà igual quan tornis; si ja fa dies que les has acabat, tampoc importa, perquè estic segur que recordes perfectament les sensacions que vas tenir; si encara et falta molt per a les vacances, tant és, tard o d’hora les tindràs i algun dia en tornaràs. Aquestes idees que et proposo et serviran molt.\n1 Quina mena d’idees són les que et proposaré?\n2 Les sensacions que has tingut en tornar de vacances\n3 Hora de revisar!\n3.1 De totes les obligacions que ara tens, quines són les que et generen més incomoditat o insatisfacció?\n3.2 Quines de les coses que han de passar en aquest “curs” et fan molta il·lusió?\n4 Què és allò que vols que entri a la teva vida?\n5 Dels problemes que tens, quins resoldries si tinguessis una vareta màgica?\n6 Quins són els teus punts forts?\nQuina mena d’idees són les que et proposaré?\nJa t’avanço que quan jo parlo d’idees estic referint-me a coses que hauràs de fer. La clau no és pensar diferent, això ajuda, però la veritable clau dels canvis que esperes que passin a la teva vida rau en el fet de fer coses diferents. Coses concretes.\nFa uns deu anys, després d’una conversa amb una persona que assessorava en comunicació a l’empresa que jo dirigia, vaig decidir que havia arribat el moment de deixar de ser un imbècil prepotent en el tracte amb les persones que estaven en els meus equips -Sempre estaré agraït a María de los Ángeles Vargas perquè es va atrevir a dir-me que la forma en què jo em relacionava amb les persones a les que dirigia li semblava repulsiva. T’asseguro que em va despertar d’una bufetada enorme.- Quan em vaig plantejar canviar això, no era suficient amb dir “D’acord, a partir d’ara he decidit no ser repulsiu.”, Em vaig adonar que havia de FER coses diferents a les que fins llavors havia fet per entrenar-me a canviar. En aquells dies la senyora de la neteja que venia a casa em va comunicar que no tornaria per qüestions personals i allà vaig veure l’oportunitat per al meu entrenament. Jo, que dirigia un col·legi amb mil alumnes i més de 80 profes, em trobava davant del pla d’entrenament perfecte per aconseguir deixar de ser un imbècil i arribar a valorar molt la feina dels que formaven els meus equips. Des d’aleshores, jo sóc qui neteja casa meva, i és gran. Cada setmana m’entreno a no tornar a ser l’imbècil que vaig ser netejant els lavabos de casa, escombrant, fregant, netejant vidres, traient la pols, donant brillantor a la fusta, canviant llençols i tovalloles i planxant. FER això em recorda que tinc el risc de ser l’imbècil repulsiu que fa anys era i em manté molt allunyat de ser-ho. Això és al que em refereixo quan et dic que la clau està en fer coses.\nAnem a veure’n algunes que pots fer.\nLes sensacions que has tingut en tornar de vacances\nQuines han estat les sensacions que has tingut en tornar a la teva rutina i a la feina després de les vacances?\nLes sensacions són símptomes d’una cosa que ens satisfà o que ens desagrada; en el primer cas, són símptomes d’una cosa que cal potenciar conscientment -les coses positives no ocorren soles, cal fer alguna cosa cada dia perquè passin-; en el segon cas, són símptomes d’una cosa que hauries d’atrevir-te a canviar, per tant, d’alguna cosa que pots proposar-te com a objectiu a la teva vida.\nUn cop les hagis fixat i les reconeguis clarament, farem alguna cosa molt útil que és donar-li valor a allò que és positiu.\nSi no ets capaç de veure la part positiva d’una situació no perfecta, no veuràs el que és positiu a les situacions que sí que són perfectes.\nPrimer exercici del teu entrenament: fes una llista del que té de positiu tornar a la teva vida laboral, a la teva rutina, després de les vacances. Pren-te el teu temps i fes-ho de manera exhaustiva. No et deixis res del que de positiu té tornar després de vacances.\nSegon exercici del teu entrenament: ho has passat bé de vacances? Reflexiona sobre això.\nSi la resposta és SÍ, enhorabona! Això és que has encertat molt amb el plantejament de la teva desconnexió. Bravo! Recorda que ho has fet molt bé i ara tens molt bones sensacions amb les vacances, l’any que ve o quan tornis a tenir-ne, és interessant que repeteixis el patró del que has fet per repetir aquesta sensació que ara tens.\nEn aquests primers dies he estat parlant amb dos companys de treball i amics, la Sònia i el David, em deien que aquest any sí havien encertat amb les seves vacances molt lluny d’on viuen i on treballen. Havien anat a Nova York i a Islàndia. Desconnexió total. Les seves cares i la seva xerrada irradiaven absoluta felicitat i t’asseguro que l’indicador de les seves bateries estava carregat al màxim. Em deien, “l’any que ve farem el mateix, desconnectar lluny”. Ja tenen en ment un viatge al Canadà que té molt bona pinta.\nSi la resposta és NO. Què és el que en les properes vacances vols canviar? Què és el que no vols fer? Què és el que t’agradaria fer? Amb qui vols fer-ho? Quant costa fer-ho? Amb qui has de parlar i negociar? Quin és el primer pas que has de donar perquè les teves properes vacances siguin les que de veritat vols?\nCom veus, no es tracta de no equivocar-se, es tracta d’aprendre i fer-ho diferent fins aconseguir allò que volem. Si et fas aquestes preguntes, és molt més fàcil del que creus que ho aconsegueixis.\nQuan entres a la rutina corres el risc de no fer aquesta reflexió. Moltes persones em diuen que el dia a dia els atrapa i que no troben les pauses necessàries per a reflexionar sobre allò que fan, el que no voldrien fer i les coses que han de fer per canviar això. Ara és sempre el millor moment. Així que, abans que es compliqui tot, abans que t’oblidis de les teves sensacions, anem a revisar.\nDe totes les obligacions que ara tens, quines són les que et generen més incomoditat o insatisfacció?\nHas de ser tant específic com sigui possible. No diguis “la feina”, sinó “la relació que tinc amb el meu cap”; no diguis “els nens”, sinó “anar a buscar els nens a l’escola”; no diguis “la casa”, sinó “encarregar-me de la compra de la setmana”. Com més específic sigui el que aconsegueixis fixar, més fàcil serà convertir-lo en un objectiu, formular-lo com a tal i després fer-ho pujar a la categoria de projecte i així podrem definir una cadena de passos que ens portaran a aconseguir canviar-lo per alguna cosa millor.\nAlguna d’aquestes obligacions la pots delegar en algú altre?\nDelegar no vol dir “passar-li el marró a un altre”, vol dir aconseguir que una tasca la faci la persona que millor resultat obtindrà. Si delegues guanyaràs quelcom que té un valor incalculable: temps. Doncs bé, de totes aquestes obligacions, quines pots delegar. Fes-ho encara que siguin petites coses. Tot és important. Que el teu fill adolescent s’encarregui d’anar a comprar; que la teva parella s’encarregui del sopar dos dies per setmana; que els teus pares vagin a buscar els nens a l’escola; que aquest company de treball teu tan eficaç s’encarregui d’alguna cosa que a tu et costa molt …\nQuines de les coses que han de passar en aquest “curs” et fan molta il·lusió?\nTenir en perspectiva una mica il·lusionant és sempre un motor d’entusiasme i motivació. Així que fes una llista de totes, per petites que siguin. No oblidis aquí incloure tant allò que és professional com allò que és personal.\nPer gaudir al màxim d’aquestes coses que et fan il·lusió viure-les durant aquest any també t’has de preparar-te. Si et fa il·lusió córrer una marató a l’abril i no et prepares per fer-ho, no ho gaudiràs, al contrari, ho patiràs.\nQuan jo era profe de teatre, sempre els deia als meus alumnes que s’aprenguessin el més aviat possible el seu paper perquè així gaudirien de cada assaig. Esperar a gaudir només del dia de la representació amb públic és perdre la possibilitat de gaudir-ne molt i abans.\nSi tens presents els moments que et proporcionaran plaer i satisfacció al llarg d’aquest període fins a les properes vacances, els gaudiràs molt més perquè et prepararàs per a ells i els viuràs mentre et prepares per rebre’ls com es mereixen.\nQuè és allò que vols que entri a la teva vida?\nAra tens una idea clara de les coses que vas haver de fer en el període de feina anterior a les vacances que s’han acabat. Vull que ara facis una reflexió sobre aquelles coses que no vas fer l’any passat i que ara vols trobar temps per fer. Han de ser coses que et donin molta satisfacció personal. Fes una llista de totes elles. Si és molt llarga tria les cinc (o les tres, tant és) a les que no vols renunciar aquest any de cap de les maneres.\nCoses com “anar al gimnàs dues vegades per setmana”, “anar al teatre un cop al mes”, “sortir a la muntanya cada dos caps de setmana”, “aprendre una llengua més”, “cuinar alguna cosa fantàstic dos dies per setmana” , “fer l’amor el doble de vegades”, “organitzar un sopar amb amics un cop al mes”, “veure tots els partits de futbol del meu equip” … el que tu vulguis.\nQuè faràs per donar-li a això el temps que necessites?\nSense temps, no ho faràs. Sense donar-li importància, no li donaràs temps -Així que anota això que vols a la teva agenda, això és donar-li la mateixa importància que a tota la resta.- Què és més important que allò que farà que estiguis de més bon humor i et proporcionarà més satisfacció personal i per tant una major autoestima? Poques coses trobaràs més importants que això. Per tant, dóna-li la importància que té a la teva agenda i en la teva escala de valors.\nNo et posis a tu en l’últim lloc de les teves prioritats.\nDels problemes que tens, quins resoldries si tinguessis una vareta màgica?\nNo tens vareta màgica ni jo tampoc. No existeixen els follets aquests dels desitjos, així que no esperis trobar-te’ls. Un cop descartada aquesta opció de manera molt realista, el que farem és, un cop més, centrar-nos en el que sí pots FER.\nFes una llista, de nou. Ordena aquests problemes per prioritat de manera que el primer de la llista sigui el que més et preocupa.\nFormula-ho com un objectiu i anem a convertir-lo en un projecte.\nNo diguis alguna cosa com “Deixar de tenir problemes econòmics”, ni “Guanyar més diners”; digues, per exemple “Guanyar 1000 € més cada mes”. Un altre exemple seria que no diguis “Deixar aquesta feina”, ni “Canviar de feina”, sinó “Treballar a tal empresa amb aquesta funció concreta”.\nCom més concretes el que et proposes aconseguir o resoldre, més fàcil serà trobar els passos que et portaran a la solució, especialment els primers.\nPlanteja’t les següents preguntes:\nQuè estàs disposat a fer per resoldre el problema?\nQuant de temps vas a destinar a trobar la solució i a posar-la en pràctica?\nQui pot ajudar-te a aconseguir-ho més fàcilment?\nQuè guanyaràs quan el tinguis resolt? Val la pena fer-ho?\nQuan vas a donar-ho?\nUn cop hagis fet el primer pas, ja et preocuparàs de quin és el segon i de quan el faràs, però t’asseguro que si no dónes el primer, mai no arribaràs a aquest segon, així que no cal que li donis voltis.\nMoltes vegades insisteixo en aquest aspecte. Per afrontar canvis, per FER coses que segur suposaran sortir de la teva zona de confort, has de tenir molt clar que els teus punts forts t’ajudaran a aconseguir-ho, així que és imprescindible que els coneguis i te’ls diguis moltes vegades. Ja sé que no t’han educat per a això, però confia en mi i comença a canviar-ho. Els teus punts forts són els que et trauran de les situacions difícils.\nEscriu-los en un post-it o en un full de la teva agenda i mira’ls cada dia fins que els tinguis integrats en el teu ADN. Tu ets aquests cinc punts forts i quan els utilitzis al màxim del seu potencial et portaran a on sigui que vagis.\nAvui més que mai t’animo a fer-me arribar qualsevol consulta que tinguis, per a mi serà un plaer col·laborar amb tu acompanyant-te als teus objectius.\nSi necessites ajuda sobre com formular objectius correctament, pots descarregar-te els documents que trobaràs al peu d’aquest post.\nJaume Josa, setembre de 2018\nDescarrega des d'aquí els documents que t'ajudaran a formular els teus objectius de manera correcta i a posar-los a prova.\nCom formular els teus objectius correctament\nCom trobar els teus objectius i posar-los a prova\nNo et perdis res del que passa a El Club. ENTRA-HI ARA\nMira el vídeo en que jo mateix t'explico de què van aquestes cinc idees.\n← Previous 6 llibres que t’entrenaran a enfocar-te als teus objectius\nLideratge segle XXI. El lideratge que desenvolupa el talent dels teus equips Next →\n4 eines antiestrès que pots utilitzar avui mateix\n22 March, 2018 Guial Coaching Comments Off on 4 eines antiestrès que pots utilitzar avui mateix\n6 llibres que t’entrenaran a enfocar-te als teus objectius\n18 April, 2018 Guial Coaching Comments Off on 6 llibres que t’entrenaran a enfocar-te als teus objectius


Trenta anys de ma vida… Petit homenatge a Joan Veny (escrit manllevat) – Ressò Digital\nTrenta anys de ma vida… Petit homenatge a Joan Veny (escrit manllevat)\nData: febrer 11, 2015\nAquest cap de setmana he estat a Barcelona. El motiu no era rebre els delmes – o els sobres- que alguns lectors meus i nostres – amb més o menys mala intenció- pressuposen que rebem de no sabem quines instàncies catalanes. Em duia a la capital catalana una trobada que organitzaren els companys de promoció del 84. Vàrem ser una cinquantena aproximadament els que hi acudirem. Ho férem gairebé amb la mateixa emoció del primer dia. La primera etapa de l’acte va ser al mateix i històric edifici de la Universitat Central. En una aula d’aquelles esglaonades amb el terra de fusta i els bancs també. Només un canó i un ordinador havien tenyit de modernitat aquella mateixa aula que ens havia encobeït com a estudiants. Dels professors, la majoria jubilats – alguns per desgràcia traspassats: Solà, Badia, Miralles- només ens va acompanyar Joan Veny. Una gran sort que hi vengués. Les circumstàncies, ja ho saben tots els lectors, han fet que dilluns passat l’egregi professor i lingüista fos distingit amb el Premi d’Honor de les Lletres Catalanes. No cal dir que les reaccions dels meus companys i la meva foren d’enorme alegria i satisfacció. El professor Veny es va asseure en un banc, com si fos un més de nosaltres. I va riure i es va emocionar amb les anècdotes i els records que alguns companys hi desgranaren.\nM’he sentit molt afortunat d’haver pogut acabar la meva llicenciatura a Barcelona. Sempre dic que mai no he tret a la loteria però sí que l’atzar de la vida m’ha atorgat dos premis que mai no hauria somiat: no haver de fer la mili per excedent de contingent i que una entitat de crèdit mallorquina m’enviàs a Barcelona a treballar tot just quan acabava tercer de carrera. Em sent molt ben pagat d’haver conegut grans professors i grans companys. No citaré noms però entre els meus col·legues hi ha escriptors, lingüistes, professors d’universitat, poetes, rapsodes… Tots ells d’un gran prestigi. N’és il·lustratiu el lema de trobada: “30 anys de filologia, de fer país, de VIDA”. I és que a més de les eminències, la tropa fa entre 25 i 30 anys que redolam pels instituts ensenyant la nostra llengua – una bona manera de fer país- i també intentant transmetre, amb vocació inexhaurible, aquelles vivències que ens fan ser persones cabals. Si no vaig aprendre més durant aquells anys no va ser culpa dels mestres, més aviat de la meva poca base. De totes maneres, sí que vaig aprendre algunes coses que em varen ensenyar a aprendre’n d’altres – com diria el col·lega Cassany-. Tenc, d’aquell temps, el meu trident. Molas-Solà-Veny. Del primer, en vaig aprendre la recerca del rigor i també a llegir poesia. Del segon vaig aprendre a dubtar, a qüestionar i a qüestionar-me. Amb Veny vaig acréixer la meva passió per la llengua, a rebostejar per tots els indrets on es parla català i a incorporar nous mots. També – i amb això no he aconseguit ni un miserable aprovat- hauria d’haver après la bonhomia del doctor campaner. La humilitat – ell que és tan savi- amb què afrontava el seu repte quotidià de fer classe, la vehemència continguda – gairebé horaciana- del seu discurs. Em va sobtar que el primer dia de classe tot un catedràtic entrat en anys i savi ens demanàs humilment, a quatre polls entrats en costura, perdó per ensenyar-nos allò que ens havia d’ensenyar.\nNo m’ha estranyat gens que entre els molts de mèrits que l’han fet mereixedor d’aquest premi s’hagi destacat la seva tasca docent. I se n’hagi destacat la seva bonhomia, el seu tarannà. Ell també duia la vida, la vivència a l’aula.\nDiscret però rigorós i reconegut més enllà de les nostres fronteres lingüístiques. Una vegada els gonelles mallorquins varen pretendre publicar les seves teories a una revista filològica de Madrid, no sé si del CSIC o de la RAE. Davant tal desgavell, els rectors d’aquesta publicació ho consultaren a Veny que amb una gran discreció desaconsellà per gens científic la publicació del treball. No cal dir que l’opinió científica del savi va pesar molt més. També entra en els seus mèrits del Premi d’Honor, el reconeixement unànime dins el camp de la romanística. I sempre humilment, tocant de peus a terra. Ell en sap la importància d’aquesta virtut. Per això té cura dels seus peus. Se’ls estima. Literalment. I va a una callista-podòloga. A Barcelona i a Campos. La de Campos li va proporcionar tota una lliçó de lingüística aplicada mentre amorosament li tallava les ungles i li escapçava els calls. Li va dir la senyora que va anar a Sevilla i que va entrar a un bar. No va entendre ni un borrall de les converses dels clients però llavors mirà la televisió – Canal Sur- i va entendre tot el que deien. La callista que era experta en el seu ofici també tenia un sentit lingüístic força assenyat, li va bastar una vivència per entendre que les llengües tenen registres. Potser li ho proporcionava el fet tocar tants de peus com els del doctor Veny. En canvi, governants volàtils i ex alumnes seus – saladors d’IB3- són incapaços d’entendre-ho. I això li dol al mestre. I diu, des del rigor i la vehemència horaciana, que no li agrada. Però té esperança que promocions com les del 84 d’arreu del domini lingüístic, fent país i vida contribuiran a espargir el seu mestratge i a redreçar la situació. Enhorabona, Mestre!\nAnterior : JOAN VENY, Premi d’Honor de les Lletres Catalanes. L’Obra Cultural Balear felicita el filòleg campaner Joan Veny i Clar, que ha rebut avui el Premi d’Honor de les Lletres Catalanes.\nSegüent : Campionat de Mallorca Escolar d’escacs


Finalitzen les tasques de neteja dels dipòsits d’aigua de Formentera - Formentera Avui\nInicio Actualidad Finalitzen les tasques de neteja dels dipòsits d’aigua de Formentera\nFinalitzen les tasques de neteja dels dipòsits d’aigua de Formentera\nAqualia ja ha finalitzat les tasques de neteja i desinfecció dels tres dipòsits d’aigua de Formentera, els de sant Ferran, ca Marí i es Pujols, que abasteixen als diferents nuclis de població. Aquestes actuacions que Aqualia porta a terme són per garantir la qualitat de l’aigua que arriba a les aixetes de tots els usuaris\nOperari d'Aqualia netejant un dipòsit d'aigua. Foto: Premsa CIF\nEl Consell de Formentera, a través de Medi Ambient, informa que Aqualia ja ha finalitzat les tasques de neteja i desinfecció dels tres dipòsits d’aigua de Formentera, els de Sant Ferran, Ca Marí i Es Pujols, que abasteixen als diferents nuclis de població, acomplint al Reial Decret 140/2003, pel qual s’estableixen els criteris sanitaris de la qualitat d’aigua de consum humà, i del Decret 53/12, sobre vigilància de les aigües de consum humà de les Illes Balears.\nLa realització d’aquests treballs és important per assegurar la qualitat de l’aigua emmagatzemada als dipòsits, que posteriorment és distribuïda a tota la població. Les tasques realitzades han consistit en el seu buidatge, la neteja interior i la desinfecció amb hipoclorit sòdic. A més, s’han revisat les vàlvules, arquetes, canonades i altres elements, aprofitant el buidatge que se’n fa per realitzar les tasques de manteniment necessari.\nAquestes actuacions que Aqualia porta a terme són per garantir la qualitat de l’aigua que arriba a les aixetes de tots els usuaris. A més, l’empresa realitza un exhaustiu control analític de l’aigua subministrada en el que es controlen paràmetres tant fisicoquímics com microbiològics. En total, el 2016 es van realitzar al voltant de 4.450 determinacions analítiques, segons han informat.\nArtículo anteriorERC demanarà al Senat que l’Estat compri s’Espalmador\nArtículo siguienteNo prospera al Senat la compra de s’Espalmador per part de l’Estat


Educació convoca beques per a afavorir la incorporació de les dones a 37 cicles d'FP\nEducació convoca beques per a afavorir la incorporació de les dones a 37 cicles d’FP\nLa convocatòria per a este curs 2019-2020 preveu una inversió de 98.200 euros en ajudes que oscil·len entre un màxim de 600 euros i un mínim de 392,80 euros.\nEs tracta de cicles amb una presència femenina escassa, però que presenten una bona inserció professional. Per això, estes ajudes tracten de fomentar la incorporació de la dona a un nínxol amb un potencial laboral elevat.\nPreveu una inversió de 98.200 euros en ajudes que oscil·len entre un màxim de 600 euros i un mínim de 392,80 euros. Això permet atorgar un mínim de 163 beques de 600 euros o, en el cas que hi haja més demanda, un màxim de 250 ajudes de 392,80 euros.\nCal destacar que esta subvenció per a ajudar les dones a incorporar-se a cicles d’FP masculinitzats és compatible amb qualsevol altra subvenció o beca.\nEls requisits per a gaudir d’esta ajuda són que les aspirants estudien en un centre públic i que en este curs escolar 2019-2020 estiguen matriculades, per primera vegada, en el primer curs d’algun dels 37 cicles formatius d’FP Bàsica o de grau mitjà o superior de les cinc famílies professionals esmentades.\nEl passat curs 2018-2019 Educació de la Generalitat va concedir 108 beques de 600 euros amb una inversió total de 64.800 euros, un 11 % més que en el curs 2017-2018.\nLa tramitació i la presentació de sol·licituds s’han de realitzar preferentment per mitjans electrònics en la plataforma de tramitació de la Generalitat.\nTambé es pot presentar presencialment en el Registre General de la Conselleria d’Educació, Cultura i Esport (avinguda de Campanar, 32, de València). Tota la informació es troba recollida en la següent resolució publicada hui en el DOGV: consultar ací. El termini de presentació de sol·licituds serà de 20 dies a partir de l’1 de juliol fins al 19 de juliol, tots dos inclosos.\nLlista de cicles\nPoden optar a la beca per la família d’Electricitat i Electrònica les alumnes dels centres públics que durant este curs s’hagen matriculat per primera volta en algun d’estos 9 cicles: títol professional bàsic en Electricitat i Electrònica, títol professional bàsic en Instal·lacions Electrotècniques i Mecànica, tècnica en Instal·lacions de Telecomunicacions, tècnica en Instal·lacions Elèctriques i Automàtiques, tècnica superior en Automatització i Robòtica Industrial, tècnica superior en Electromedicina Clínica, tècnica superior en Manteniment Electrònic, tècnica superior en Sistemes de Telecomunicacions i Informàtics, i tècnica superior en Sistemes Electrotècnics i Automatitzats.\nEn la família d’Energia i Aigua els cicles en què es pot demanar la beca són dos: tècnica superior en Eficiència Energètica i Energia Solar Tèrmica, i tècnica superior en Energies Renovables.\nLa família de Fabricació Mecànica inclou 11 cicles: títol professional bàsic en Fabricació d’Elements Metàl·lics, títol professional bàsic en Fabricació i Muntatge, tècnica en Conformació per Emmotlament de Metalls i Polímers, tècnica en Joieria, tècnica en Mecanització, tècnica en Soldadura i Caldereria, tècnica superior en Construccions Metàl·liques, tècnica superior en Disseny en Fabricació Mecànica, tècnica superior en Òptica i Protètica Ocular, tècnica superior en Programació de la Producció en Fabricació Mecànica, i tècnica superior en Programació de la Producció en Emmotlament de Metalls i Polímers.\nEn la família d’Instal·lació i Manteniment són objecte d’ajudes 8 cicles: títol professional bàsic en Manteniment d’Habitatges, tècnica en Instal·lacions de Producció de Calor, tècnica en Instal·lacions Frigorífiques i de Climatització, tècnica en Manteniment Electromecànic, tècnica superior en Desenvolupament de Projectes d’Instal·lacions Tèrmiques i de Fluids, tècnica superior en Manteniment d’Instal·lacions Tèrmiques i de Fluids, tècnica superior en Mecatrònica Industrial, i tècnica superior en Prevenció de Riscos Professionals.\nPel que fa a la família de Transport i Manteniment de Vehicles, hi ha 7 cicles en què es pot demanar l’ajuda: títol professional bàsic en Manteniment d’Embarcacions Esportives i d’Esbarjo, títol professional bàsic en Manteniment de Vehicles, tècnica en Carrosseria, tècnica en Conducció de Vehicles de Transport per Carretera, tècnica en Electromecànica de Maquinària, tècnica en Electromecànica de Vehicles Automòbils, i tècnica superior en Automoció.


Descobriu la nostra empresa\nSom una empresa catalana amb més de 25 anys d'experiència gestionant els serveis d’alimentació i de lleure de diverses escoles, instituts i llars d’infants d’arreu de Catalunya. Gràcies a la confiança dels nostres clients, a la implicació de tot l’equip i a l’esperit de millora i innovació constant ens hem consolidat com una empresa referent al sector. Els nostres orígens es troben al món del lleure, fet que ens singularitza per les nostres propostes pedagògiques d’alt valor que són la base del projecte de menjador. Podeu descobrir el nostre projecte d’educació en el lleure clicant aquí.\nTambé hem estat una de les primeres empreses en l’aposta per un projecte alimentari que defensi un model saludable basat en la proximitat, la temporada i l’alimentació ecològica. Un projecte que, a la vegada, sigui respectuós amb les tècniques de producció i, fins i tot, amb l’organització i gestió dels propis productors, fomentant pràctiques responsables i socialment integradores. Podeu descobrir el nostre projecte alimentari clicant aquí.\nLa nostra identitat s’adapta de manera específica a les necessitats i voluntats de l’escola i a la realitat de les famílies i de cada menjador, proposant un servei personalitzat que us faci sentir còmodes i que us representi. Per fer-ho, la nostra eina principal és el diàleg: escoltem, incorporem, traduïm, proposem i adaptem. Assumim la vostra responsabilitat amb els alumnes.\nLa responsabilitat amb les escoles i amb la salut i formació dels infants també s’estén al nostre entorn. Estem convençuts de la nostra responsabilitat en la cura i preservació del medi ambient i, també, en la intervenció respectuosa, solidària i compromesa amb la societat. Podeu descobrir el nostre projecte de compromís social i mediambiental clicant aquí.\nCada any, Teno edita en paper la revista Tenotícies, un punt de trobada de famílies i educadors al voltant del projecte de menjador i que es distribueix a totes les escoles. Aquest suport és un aparador de les activitats i projectes que Teno du a terme, així com una declaració en forma d’imatges i continguts dels nostres valors com a empresa.\nIncorporem aquests valors a tots els nostres programes pedagògics i tenim una cura especial en tractar temes com la solidaritat, l’empatia, el respecte i la responsabilitat social. Anualment, els nostres Projectes Amb Valors proposen a les escoles un enfocament temàtic de diferents activitats que fomenten la reflexió i l’aprenentatge de nous continguts en un entorn de lleure.\nAquests valors es tradueixen en unes pràctiques i manera de fer la feina que ens defineix i articula el nostre dia a dia, tant a les oficines centrals com a totes les escoles on som presents. La nostra manera de fer, l’ànima del nostre servei, es reflecteix també en les paraules que els clients utilitzen per definir-nos:\n"Els valors de professionalitat i de vocació de servei de tot l'equip fan de Teno una empresa excel·lent amb un servei immillorable. La qualitat humana de tot l'equip en la gestió i resolució de conflictes és excepcional. Tan de bo haguéssim pogut gaudir des de l’inici d’un servei com el vostre: no sou bons, sou excel·lents i excepcionals!"\nDirectora de l’escola bressol Valldoreix\n“El que més valorem de Teno és la importància que doneu a la part pedagògica dins l’espai de menjador, així com la importància dels aliments ecològics i de proximitat”\nDirectora de l’escola Isidre Martí\n“Valorem molt positivament que tenim una cuina amb una bona elaboració de menjar i amb la incorporació de productes de qualitat. També la bona atenció a les famílies a través de la coordinadora”\nDirector de l’escola Pau Vila\n“De Teno destaquem el seu tracte proper, sempre s’han mostrat molt oberts i dialogants. També ens agrada molt la seva gran sensibilitat per causes humanitàries”\nDirectora de l’escola Amistat\n“El que més valorem de Teno és la proximitat. El servei de Teno ha estat excel·lent a l’hora de dissenyar i planificar amb nosaltres la posada en marxa de la cuina in situ i en trobar la fórmula per poder cuinar des de la nostra cuina a tota la fundació”\nDirector de la Fundació Estímia\n“El seu tracte amb humanitat, tan amb pares com amb alumnes, amb una atenció ràpida i propera a les qüestions suggerides per l’AMPA. Teno s’ha sabut adaptar en tot moment a les nostres necessitats”\nMembre de l’AMPA de l’escola Colònia Güell\n“El servei de Teno ha estat excel·lent per donar solució a una demanda relacionada amb un nen que no menjava millorant la comunicació menjador-família”\nDirectora de l’escola Mas i Perera\n“Ens agrada el programa de l’Olla a taula, millora la part educativa, no és un simple servei de dinar!”\nDirectora de l’escola Seat\n“De Teno destaquem el tracte humà i cordial amb els seus treballadors així com la revisió i replantejament del seu treball. A nivell de gestió valorem la capacitat d’escolta de les propostes de l’escola i agraïm la resposta eficaç i coherent d’aquestes”\nDirectora de l’escola Tagamanent\n“A Teno sempre esteu oberts a totes les propostes que fem, i volem recalcar la bona relació personal que hi ha tant amb la cuinera com amb la noia del transport com amb les dietistes. Qualsevol incidència la intenten solucionar al moment i sense problema. Seguiu així!”\nDirectora de la llar d’infants El Cucut\n“De Teno vull destacar el bon tracte per part del personal, la bona atenció a l’hora de donar resposta a les consultes i, especialment, l’atenció al disseny de menús, que té en compte la diversitat de l’alumnat docent i del professorat”\nDirectora de l’escola Cascavell


Sa Sínia Art Hub es suma al Compromís 2020 | GOB Menorca\nTot i que fa gairebé 160 anys que es va inventar el plàstic i més de 70 anys que es va començar a produir a escala industrial, en els últims 10 anys hem produït més plàstic que en tota la història de la humanitat. Aquest increment de producció desmesurada, ha creat un problema global en la gestió de residus que desafortunadament en molts casos acaben al mar o a les nostres platges.\nPer fer front a aquesta problemàtica, s’hauria d’anar a l’origen del problema, prendre consciència i fer un canvi d’hàbits a l’hora d’emprar productes de plàstic de durada curta, com és el cas de les vaixelles de plàstic d’un sol ús. Quan parlem de celebracions, podem reduir aquests residus tan problemàtics. Tot i que la millor opció de vaixella la trobem en els materials reutilitzables, si les característiques de la festa no ho permeten, existeixen alternatives de materials d’un sol ús biodegradables.\nVolem agrair a Sa Sínia Art Hub que ens contactessin per mostra la seva preocupació envers aquesta problemàtica i que decidissin firmar el conveni.\nLes organitzacions que estiguin interessades a afegir-se a aquesta iniciativa, poden contactar amb el GOB. Aquí podeu trobar la relació d'entitats que s'han sumat al #Compromís2020.


IV Fira Marítima de la Costa Daurada\nAdmin el Dv 01 Abr 2011, 01:19\nNovament aquest any es celebra la FIRA MARÍTIMA DE LA COSTA DAURADA, per iniciativa comuna entre els Ajuntaments de Salou i Cambrils.\nAquest any ja serà la IV edició sota el nom de IV FIRA MARÍTIMA DE LA COSTA DAURADA: Jornades i activitats nàutiques i se celebrarà del 27 al 29 de maig al Club Nàutic de Salou.\nObservareu que hi hagut un canvi en la ubicació i també un canvi en el propi format de la fira, ja que aquest any no es farà al passeig Jaume I de Salou, exceptuant algunes activitats com les clàssiques havaneres de dissabte al vespre o les activitats infantils de diumenge al matí.\nVolen apostar pel sector nàutic, i pensen que una bona manera de fer-ho és recolzant totes aquelles activitats econòmiques o culturals que hi estan relacionades.\nUs encoratgem a participar de nou a la fira i us adjuntem les normes de participació i el full d'inscripció de la IV FIRA MARÍTIMA DE LA COSTA DAURADA. Tots els interessats cal que ens retorneu les sol·licituds degudament omplertes abans del 30 d'abril a l'Àrea de Promoció Econòmica de l'Ajuntament de Salou (podeu enviar-ho mitjançant fax: 977-30-92-22).


7.8 Riscos / Capítol 7: Opcions a petita escala per a sistemes d'emmagatzematge digital / Directrius per a la producció i preservació d'objectes d'àudio digital (TC04) / Preservació digital / Professionals / Inici - Biblioteca de Catalunya\nEts a: Inici / Professionals / Preservació digital / Directrius per a la producció i preservació d'objectes d'àudio digital (TC04) / Capítol 7: Opcions a petita escala per a sistemes d'emmagatzematge digital / 7.8 Riscos\n7.8.1.1 Els sistemes d'emmagatzematge automatitzats es poden configurar per a copiar i refrescar dades de manera constant, descartant les cintes de dades que resultin poc fiables. Els sistemes d'emmagatzematge digital massiu (Digital Mass Storage Systems) es dissenyen de manera professional i estan en mans d'organitzacions amb ampli pressupost que poden permetre i garantir les mesures necessàries per a la seguretat de les seves dades. Atès que aquí parlem de processos manuals de còpia de seguretat i recuperació de dades, no es poden menystenir els riscos de pèrdues de dades associades amb sistemes de disseny propi i administració manual o semiautomàtica. La responsabilitat d'assegurar que l'arxiu de dades d'àudio roman vàlid i accessible recau sobre l'individu i requereix la revisió periòdica de les cintes de dades. Aquesta situació s'agreuja especialment pel fet que moltes institucions culturals i de recerca es troben, de forma notòria, insuficientment finançades.\n7.8.1.2 Encara que pugui semblar que els sistemes descrits incorporen un alt nivell de redundància, cal no oblidar que els dispositius i suports digitals poden fallar en qualsevol moment i sense previ avís. Per això cal disposar, en qualsevol estadi del procés de digitalització i emmagatzematge, de com a mínim dues còpies de seguretat del fitxer lineal arxivat. Qualsevol petit error conduirà inevitablement a la pèrdua d'una major o menor quantitat de dades. No obstant això, si s'han posat en marxa les estratègies adequades, el resultat no serà fatal gràcies a les còpies redundants disponibles. En vista del temps de procés de transferència, , per no parlar de les inevitables pèrdues ocasionades per suports vells, s’han de fer tots els esforços per evitar tornar a digitalitzar els materials per causes derivades d'una arquitectura de seguretat inconsistent o d’una conducta negligent en les accions concretes.\n7.8.2 Complexitat del sistema\n7.8.2.1 Un cop implementats i instal·lats, els sistemes d'emmagatzematge de dades són relativament fàcils d'operar i mantenir. No obstant això, es recomana l'assistència tècnica d'especialistes en TIC en els estadis inicials d'implementació i subsegüents incidències o processos d'actualització per a minimitzar el risc derivat d'una instal·lació deficient.\n7.8.3 Associacions i còpies de seguretat\n7.8.3.1 Com ja s'ha comentat, l'aliança o associació amb una institució de referència a nivell d’arxiu digital que pugui facilitar la còpia de seguretat de les dades resultarà un gran actiu en la gestió de riscos. Una xarxa de repositoris que pugui crear i acceptar paquets organitzats d'informació potencia l'estratègia de preservació, ja que escampa i redueix el risc d'errors deguts a desastres naturals o humans o la manca de recursos en un moment crític del cicle de vida d’un objecte d'àudio digital.\n7.8.4 Cost i escalabilitat\n7.8.4.1 El sistema a petita escala que s'acaba de comentar es pot considerar per a incrementar la capacitat d'emmagatzematge i gestió. Es troben disponibles unitats de cinta relativament petites capaces de manejar un cert nombre de cintes, i l'ús de sistemes robotitzats pot ajudar a expandir el sistema. Si els costos dels discs durs continuen caient, el cost de l'actualització i expansió de cabines de discs resulta assequible.\n7.8.4.2 Les aliances entre subministradors comercials i proveïdors de l'àmbit del codi obert possibiliten la integració de sofisticats sistemes de programari de repositori en el marc segur d'un proveïdor de serveis comercial. DSpace i FEDORA, per exemple, han presentat ambdós un sistema de codi obert que opera amb una companyia comercial de solucions d'emmagatzematge.\n7.8.4.3 El cost d'establir un sistema d'emmagatzematge de dades a petita escala pot semblar alt en comparació amb la compra d'un enregistrador de CD. No obstant això, la comparació a nivell de cost per bit de l'emmagatzematge de més d'uns quants centenars d'hores d'àudio revela, tenint en compte tots els costos associats a l'arxiu, diferències menors. A més, un sistema d'emmagatzematge de dades adequadament gestionat és en conjunt molt més fiable i permetrà la transferència de dades d'àudio sobre la següent tecnologia d'emmagatzematge, quan això inevitablement hagi de succeir.